डॉक सारांशित करण्यासाठी: 1. युती केली हेच चुकलं, नाहीतर 150 जागा जिंकल्या असत्या - फडणवीस

गेल्या वर्षी विधानसभा निवडणूक शिवसेनेसोबत युती केली हेच चुकलं, नाहीतर भारतीय जनता पक्षाने 150 पेक्षाही जास्त जागा जिंकल्या असत्या, असं वक्तव्य विरोधी पक्षनेते देवेंद्र फडणवीस यांनी केलं आहे.

पंतप्रधान नरेंद्र मोदी यांच्या वाढदिवसानिमित्त आयोजित व्हर्चुअल रॅलीत देवेंद्र फडणवीस बोलत होते. ज्येष्ठ पत्रकार भाऊ तोरसेकर हे यामध्ये प्रमुख वक्ते होते. त्यांनी केलेल्या राजकीय भाकितांचा आधार घेऊन फडणवीस यांनी वरील वक्तव्य केलं. 

"भाजपने नरेंद्र मोदींना पंतप्रधानपदाचे उमेदवार म्हणून निवडलं तर 2014 च्या लोकसभा निवडणुकीत त्यांना 272 जागा मिळतील, 2019 मध्ये 300 पेक्षा जास्त जागा भाजपला मिळतील, असं भाकित भाऊ तोरसेकरांनी व्यक्त केलं होता. ते खरं ठरलं. 

"त्याचप्रमाणे, 2019 च्या विधानसभा निवडणुकीत भाजप स्वबळावर लढल्यास 150 पेक्षा जास्त किंवा युती करून लढल्यास 200 पेक्षा जास्त जागा भाजपला मिळतील, असा अंदाज भाऊ तोरसेकर यांनी वर्तवला होता. त्यामध्ये आपण युतीचा पर्याय निवडला. तो पर्याय निवडला नसता तर आपण राज्यात दीडशेपेक्षा जास्त जागा जिंकल्या असत्या. युती केली हीच चूक झाली," असं फडणवीस म्हणाले. ही बातमी टीव्ही 9 मराठीने दिली आहे. 

2. ठाकरे, पवार नव्हे तर जनता हाच महाराष्ट्राचा ब्रँड - उदयनराजे भोसले

"ठाकरे किंवा पवार यांच्यापैकी कुणीही महाराष्ट्राचा ब्रँड नाहीत, छत्रपती शिवाजी महाराज यांनी जनतेला केंद्रबिंदू समजूनच स्वराज्य उभारलं होतं.

 त्यामुळे महाराष्ट्रातील जनता हीच महाराष्ट्राचा ब्रँड आहे," असं वक्तव्य भाजपचे राज्यसभा खासदार उदयनराजे भोसले यांनी केलं आहे. न्यूज 18 लोकमतला दिलेल्या मुलाखतीत ते बोलत होते.

ठाकरे आणि पवार हेच महाराष्ट्राच्या स्वाभिमानाचा ब्रँड आहेत, असं मत शिवसेना खासदार संजय राऊत यांनी सामनामध्ये मांडलं होतं. यावरून वाद निर्माण होऊन विविध राजकीय प्रतिक्रिया पाहायला मिळाल्या. या वादात उदयनराजे यांनी उडी घेतली आहे. 

"स्वराज्य उभारताना शिवाजी महाराजांनी ब्रँड वगैरे गोष्टी बोलल्या असत्या तर हे स्वराज्य उभं राहिलं असतं का? रयतेचा राजा बनूनच शिवाजी महाराजांनी राज्य केलं," असं उदयनराजे म्हणाले.

3. शेतकऱ्यांचा मोदी सरकारवरील विश्वास उडाला - राहुल गांधी

आंतरराज्यीय शेतीमाल विक्रीला मुभा देणारी, कृषी बाजार समित्यांची एकाधिकारशाही रद्द करणारी व...\nडॉक सारख्याच भाषेत सारांश:
आज विविध वृत्तपत्रं आणि वेबसाईटवर प्रकाशित झालेल्या बातम्यांपैकी पाच मोठ्या बातम्यांचा थोडक्यात आढावा...